**RISK**

**ความเสี่ยงคืออะไร....... ???**

**ความเสี่ยง คือ โอกาสที่จะประสบกับอันตรายหรือเหตุการณ์ไม่พึงประสงค์** เป็นอันตรายหรือการบาดเจ็บต่อร่างกายและจิตใจที่เกิดจากเหตุร้าย , ภาวะคุกคาม , ความไม่แน่นอน , ขั้นตอนการปฏิบัติที่มีช่องโหว่ ความไม่พร้อมในด้านต่างๆ สภาพแวดล้อมที่ไม่ปลอดภัย และอื่นๆ **ต่อผู้ป่วย เจ้าหน้าที่ หน่วยงาน องค์กร และชุมชน**

**การแบ่งความเสี่ยงในระบบบริหารความเสี่ยง**

1. **ความเสี่ยงด้านคลินิก (Clinical risk)** อันมีเหตุเกิดขึ้นกับผู้ป่วยแบ่งเป็น 2 กลุ่ม

ได้แก่ **Common Clinical risk** และ **Specific Clinical risk**

1. **ความเสี่ยงทั่วไป (Non clinical risk)**
2. **Sentinel event**

**1.ความเสี่ยงด้านคลินิก (Clinical risk)** คือ ความเสี่ยงที่เกิดจากกระบวนการดูแลผู้ป่วย แบ่งเป็น 9 ระดับ ดังนี้

**A : เหตุการณ์ซึ่งมีโอกาสที่จะก่อให้เกิดอุบัติการณ์** เช่น เวชระเบียนผู้ป่วยผิดคน แต่ตรวจพบก่อน , เรียกผู้ป่วยเข้ารับบริการ แต่ยังไม่ได้วัด vital sign แต่พบก่อนยังไม่ได้ให้บริการ , วางขวดน้ำเกลือล้างแผลไว้ข้างๆขวดน้ำกลั่น

**B : เกิดอุบัติการณ์ขึ้น แต่ไม่ส่งผลถึงผู้ป่วย** เช่น ลงข้อมูลในเวชระเบียน/ในคอมพิวเตอร์ผู้ป่วยผิดคน , จ่ายยาผิด แต่ดักจับพบก่อน , ไม่ได้ซักประวัติการรับยา Antiresorptive drug นึกได้ตอนถอนฟันไปแล้วถามผู้ป่วย แต่ผู้ป่วยไม่ได้รับยา

**C : เกิดอุบัติการณ์กับผู้ป่วย แต่ไม่ทำให้ได้รับอันตราย** เช่น X-ray ฟันผู้ป่วยผิดซี่ , ต้องพิมพ์ปากผู้ป่วยใหม่เนื่องจากแบบจำลองฟันหัก , ถอนฟันผู้ป่วยผิดซี่ แต่เป็นฟันที่อยู่ในแผนการรักษาที่ต้องถอนอยู่แล้ว , หัวดูดน้ำลายหลุดตกลงไปในคอผู้ป่วย แต่เอาออกมาทัน

**D : เกิดอุบัติการณ์กับผู้ป่วย และต้องการการเฝ้าระวัง** เพื่อให้มั่นใจว่าไม่เกิดอันตราย หรือ ต้องมีการบำบัดรักษา เช่น ผู้ป่วยทานยากลุ่ม Antiresorptive drug แต่ได้รับการถอนฟัน , ผู้ป่วยล้มขณะลุกจากยูนิตทำฟัน หลังทำฟันเสร็จแล้วต้องมีการสังเกตอาการ/เฝ้าระวังอาการเปลี่ยนแปลงของระบบประสาท (neurological signs) แต่ไม่มีการรักษาอื่นเพิ่มเติม , ผู้ป่วยได้รับการถอนฟันไปแล้วมาพบตอนหลังว่าเครื่องมือผล Spore test positive

**E : เกิดอุบัติการณ์กับผู้ป่วย ส่งผลให้เกิดอันตรายชั่วคราวและต้องมีการบำบัดรักษา** เช่น ถอนฟันไปแล้วเกิด dry socket , ถอนฟันกรามบนรากฟันหักเข้า Maxillary sinus , อุดฟันไปแล้วมีอาการปวด , ขณะถอนฟัน/อุดฟัน/ขูดหินปูน เครื่องมือพลาดไปโดนส่วนอื่นในช่องปากผู้ป่วยเป็นแผล , ถอนฟันไปในผู้ป่วยที่ได้รับยากลุ่ม Antiresorptive drug แล้วแผลถอนฟันไม่หาย , ผู้ป่วยตกเตียง/ลื่นล้มศีรษะแตก ต้องให้แพทย์เย็บแผล

**F** : เกิดอุบัติการณ์กับผู้ป่วย ส่งผลให้เกิดอันตรายชั่วคราวและ**ต้องนอนโรงพยาบาลนานขึ้น**

**G** : เกิดอุบัติการณ์กับผู้ป่วย ส่งผลให้**เกิดอันตรายถาวร**

**H** : เกิดอุบัติการณ์กับผู้ป่วย ส่งผลให้**ต้องทำการช่วยชีวิต**

**I** : เกิดอุบัติการณ์กับผู้ป่วย ส่งผลให้**เสียชีวิต**

**2.ความเสี่ยงทั่วไป (Non clinical risk)** คือ ความเสี่ยงที่เกี่ยวกับสิ่งแวดล้อม เครื่องมือ Back office ข้อร้องเรียน อาชีวอนามัยและความปลอดภัย ยุทธศาสตร์ สารสนเทศ แบ่งความรุนแรงเป็น 4 ระดับ

**ระดับที่ 1** หมายถึง ความผิดพลาดยังไม่เกิดแต่มีโอกาสเกิดความเสียหายได้ หรือเกิดความผิดพลาดขึ้นแล้ว แต่ไม่เกิดความเสียหายต่อเจ้าหน้าที่และทรัพย์สิน เช่น ฝาปิดท่อบนฟุตบาทถนนชำรุด , หลังคารั่ว , มีน้ำหกที่พื้น

**ระดับที่ 2** หมายถึง เหตุการณ์ที่ทำให้เกิดความเสียหายเล็กน้อยหรือมีมูลค่าความเสียหาย <10,000 บาท หรือเกิดการบาดเจ็บต่อผู้ป่วย/เจ้าหน้าที่เล็กน้อย เช่น ผู้ป่วยเดินตกท่อบาดเจ็บเล็กน้อย, หลังคารั่วฝนตกน้ำฝนโดนคอมพิวเตอร์เสีย

**ระดับที่ 3** หมายถึง เหตุการณ์ที่ทำให้เกิดความเสียหายต่อทรัพย์สินเป็นมูลค่า 10,000-100,000 บาท หรือเสียหายต่อระบบงานย่อยในโรงพยาบาล หรือเกิดการบาดเจ็บต่อผู้ป่วย/เจ้าหน้าที่ระดับปานกลาง(ต้องเข้ารับการรักษาตัวในโรงพยาบาล) หรือเกิดข้อร้องเรียนที่อาจทำให้เกิดความเสียหายต่อชื่อเสียงของหน่วยงานในระดับปานกลาง เช่น กรณีมีการโจรกรรมหรือลักขโมยทำร้ายร่างกาย ผู้ป่วยเดินตกท่อขาหัก

**ระดับที่ 4** หมายถึง เหตุการณ์ที่ทำให้เกิดความเสียหายต่อทรัพย์สิน >100,000 บาท หรือเสียหายต่อระบบงานหลักสำคัญของโรงพยาบาล หรือเกิดการบาดเจ็บต่อผู้ป่วย/เจ้าหน้าที่ระดับรุนแรง (ทุพพลภาพหรือเสียชีวิต) หรือมีการฟ้องร้องที่อาจก่อให้เกิดความเสียหายแก่ชื่อเสียงของโรงพยาบาลอย่างร้ายแรง เช่น ผู้ป่วยเดินตกท่อหัวกระแทกต้อง ผ่าตัดสมอง

**3. Sentinel event** คือ เหตุการณ์ความเสี่ยงที่รุนแรงสูงสุด ก่อให้เกิดความเสียหายอย่างร้ายแรง ซึ่งผู้ที่ทราบข้อมูลต้องรายงานให้ผู้บังคับบัญชาทราบอย่างเร่งด่วน แบ่งเป็น 2 ด้าน ได้แก่

**3.1 Sentinel event ด้านการรักษาพยาบาล (Clinical)**

3.1.1 การเสียชีวิตของผู้ป่วยโดยไม่คาดหมาย (ทุกสาเหตุ)

- ในขณะผ่าตัด หรือหลังผ่าตัด ไม่เกิน 24 ชั่วโมง

- จากอุบัติเหตุขณะอยู่รักษาในโรงพยาบาล (พลัดตกเตียง,ถูกไฟฟ้าช็อต)

- จากการทำร้ายตัวเอง

- จากผลแทรกซ้อนการให้การรักษาผิดคน (ให้ยา,เลือด,ทำหัตถการที่สำคัญ)

- ผู้ป่วยที่มีอาการแรกรับไม่รุนแรงและไม่มีโรคประจำตัวมาก่อน

3.1.2 การเกิดทุพพลภาพถาวร (ทุกสาเหตุ)

3.1.3 เกิดความเสียหายร้ายแรงแก่ผู้ป่วย ได้แก่

- ผ่าตัดผิดคน/ผิดอวัยวะ/ผิดที่ - ส่งทารกผิดพ่อแม่ - ลักพาทารก/ผู้ป่วย

- ผู้ป่วยถูกประทุษร้าย - เครื่องมือ/ผ้าค้างในร่างกาย

- ผู้ป่วยพยายามฆ่าตัวตาย/ฆ่าตัวตาย

3.1.4 เกิดความเสียหายร้ายแรงแก่ โรงพยาบาล/บุคลากร

- ผู้ป่วยหนีจากโรงพยาบาล

- มีผู้ป่วยโรคระบาด/โรคติดต่อ ที่ต้องแจ้ง

- มีอุบัติการณ์ของการติดเชื้อแพร่ระบาดในโรงพยาบาล

3.1.5 ความผิดพลาด/ความเสียหายใดๆ ที่มีโอกาสนำไปฟ้องร้อง/การเสื่อมเสีย เสียชื่อเสี่ยง

**3.2. Sentinel event ด้านระบบบริการ (Non-clinical)**

3.2.1 อัคคีภัย

3.2.2 เหตุระเบิด

3.2.3 การรั่วไหลของสารเคมี/ชีวภาพ/กัมมันตรังสี/ก๊าซ

3.2.4 เหตุการณ์ใดๆ ที่เสี่ยงต่อการเสื่อมเสียชื่อเสียงของบุคลากร/โรงพยาบาล

**แบบรายงานอุบัติการณ์**

วันที่เกิดเหตุการณ์ …………………………………

เหตุการณ์เกิดกับ ผู้ป่วย HN ……………………… ญาติผู้ป่วย เจ้าหน้าที่

ประเภทความเสี่ยง...................................................................... ระดับความรุนแรงของเหตุการณ์ ...............................

บรรยายสรุปเหตุการณ์ ....................................................................................................................................................

……………………………………………………………………………………………………………………………………………………………………..

……………………………………………………………………………………………………………………………………………………………………..

……………………………………………………………………………………………………………………………………………………………………..

……………………………………………………………………………………………………………………………………………………………………..

……………………………………………………………………………………………………………………………………………………………………..

……………………………………………………………………………………………………………………………………………………………………..

การแก้ไขเบื้องต้น …………………………………………………………………………………………………………………………………………..

……………………………………………………………………………………………………………………………………………………………………..

……………………………………………………………………………………………………………………………………………………………………..

……………………………………………………………………………………………………………………………………………………………………..

……………………………………………………………………………………………………………………………………………………………………..

มาตรการป้องกัน ……………………………………………………………………………………………………………………………………………

……………………………………………………………………………………………………………………………………………………………………..

……………………………………………………………………………………………………………………………………………………………………..

……………………………………………………………………………………………………………………………………………………………………..

การเกิดเหตุการณ์ลักษณะเช่นนี้ที่ผ่านมา

 ไม่มี  มี ครั้งที่ ..............................

ผู้รายงาน ..…………………………………………………

วันที่ ..................................................................